als_Latn dik_Latn sag_Latn
Pas ambasadores gjermane edhe avokati Tomë Gashi thotë se bllokada politike në Kosovë po bëhet për të penguar themelimin e Gjykatës Speciale. Sipas tij, secili prej të akuzuarve të mundshëm, po mundohet të gjejnë një rrugëdalje për të mos u përballur akuza.
Avokati Tomë Gashi vlerëson se trazirat e fundit në rrugët e qytetit, bllokada institucionale që po i bëhet në Kuvend, i shkon për shtati atyre që potencialisht mund të jenë të akuzuar nga Specialja.
Mirëpo, sipas Gashit, nuk ka shans që fillimi i punës së kësaj Gjykate të zgjatet shumë, nëse BE dhe ShBA e kanë seriozisht këtë çështje, raporton TV Rrokum.
Gashi shton se gjithë ata emra që janë përmendur në raportin e Dick Marty-t, e që mund të jenë të akuzuar nga Gjykata Speciale, e dinë që pasuria e krijuar për 16 vite pas luftës është e rrezikuar dhe mund të rrëzohet si nje kullë prej letre.
Por, Gashi është i bindur se ambasadat e forta në Prishtinë e dinë lojën e partive kosovare.
Avokati Gashi thotë se deputetët e koalicionit qeverisës, përkatësisht LDK pret që deputetë të PDK-së të akuzohen për vrasjet politike pas luftës, ndërsa deputetë të PDK-se presin që ata të LDK-se të akuzohen për aferën e fondit të 3 përqindëshit.
als_Latn als_Latn als_Latn als_Latn als_Latn als_Latn